અગાઉ ભારતે ટોસ જીતીને પ્રથમ બેટિંગનો નિર્ણય કર્યો હતો. જેમાં સુકાની વિરાટ કોહલીના રેકોર્ડ સાથે ભારતે પડકારજનક સ્કોર નોંધાવ્યો હતો. જોકે, રોહિત શર્મા અને શિખર ધવનની ઓપનિંગ જોડી ભારતને યોગ્ય શરૂઆત અપાવી શકી ન હતી. પ્રથમ વન-ડેમાં અણનમ 152 રનની ઈનિંગ્સ રમનારો રોહિત શર્મા ફક્ત ચાર રન નોંધાવીને આઉટ થયો હતો. જ્યારે ધવન 29 રન નોંધાવીને પેવેલિયન ભેગો થયો હતો. ભારતે 40 રનના સ્કોરે તેના બંને ઓપનર ગુમાવી દીધા હતા.